**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. augusztus 12-én tartandó rendkívüli ülésére**

Az előterjesztés tárgya: A TOP-2.1.2-15-SB1-2017-00028 azonosítószámú „Zöld városközpont kialakítása Tiszavasváriban” című pályázat Támogatási Szerződésének 3. számú módosításáról

Melléklet: Támogatási Szerződés 3. sz. módosítása

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/187-116/2021

Az előterjesztést véleményező bizottságok a hatáskör megjelölésével:

**A rendkívüli testületi ülés anyagát bizottságok nem tárgyalják.**

Egyéb megjegyzés:

…………………………………………………………………………………………………

Tiszavasvári, 2021. augusztus 11.

**Kovács Edina**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Kovács Edina

**ELŐTERJESZTÉS**

**- a Képviselő-testülethez -**

**A TOP-2.1.2-15-SB1-2017-00028 azonosítószámú**

**„Zöld városközpont kialakítása Tiszavasváriban” című pályázat**

**Támogatási Szerződésének 3. számú módosításáról**

Tisztelt Képviselő-testület!

A TOP-2.1.2-15-SB1-2017-00028 azonosítószámú „Zöld városközpont kialakítása Tiszavasváriban” című pályázat kapcsán polgármester a 125/2021. Pm. határozat értelmében kezdeményezte Támogatási Szerződés módosítását a szakmai-műszaki tartalom, valamint a költségátcsoportosítás vonatkozásában. Ezzel kapcsolatosan az Irányító Hatóság elfogadta a módosítási igényünket, így a Magyar Államkincstár előkészítette a szerződés módosítást, amely szerződés 2021. július 28-án aláírásra került.

Tájékoztatom a tisztelt Képviselő-testületet hogy, a Támogatási Szerződés 3. sz. módosítása a szakmai-műszaki tartalom, valamint a költségátcsoportosításon felül az alábbi főbb módosításokat tartalmazza:

* **3.3.1 A Projekt fizikai befejezésének tervezett napja**:

*2021. év június hó 30. nap*

*helyett*

**2022. év július hó 31. nap.**

* 3**.3.2 A záró kifizetési igénylés benyújtásának határideje:**

*2021. év szeptember hó 28. nap*

*helyett*

**2022. év október hó 31. nap.**

- **4.1. A Projekt összköltsége:**

*369 968 656 Ft*

*helyett*

**370 365 891 Ft.**

* **4.2. A Projekt elszámolható összköltsége:**

*291 313 901 Ft*

*helyett*

**293 285 517 Ft.**

* **4.4. A támogatás összege és intenzitása**

*A támogatás intenzitása a Projekt elszámolható összköltségének 100 %-a, de legfeljebb 291 313 901 Ft, azaz kettőszázkilencvenegymillió-háromszáztizenháromezer-kilencszázegy forint. Amennyiben az egyes tevékenységekre vonatkozóan a támogatási intenzitás eltér, költségelemenként az eltérő intenzitást a Szerződés 1. melléklete tartalmazza.*

*helyett*

**A támogatás intenzitása a Projekt elszámolható összköltségének 100 %-a, de legfeljebb 293 285 517 Ft, azaz kettőszázkilencvenhárommillió-kettőszáznyolcvanötezer-ötszáztizenhét forint. Amennyiben az egyes tevékenységekre vonatkozóan a támogatási intenzitás eltér, költségelemenként az eltérő intenzitást a Szerződés 1. melléklete tartalmazza.**

* **4.5.1 A támogatási előleg összege és mértéke**

*Az igényelhető támogatási előleg legmagasabb összege 286 313 901 Ft,*

*helyett*

**Tiszavasvári Város Önkormányzata által igényelhető legmagasabb előleg összege 293 285 517 Ft.**

* **4.6. Támogatás jogcíme:**

*A 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X.10.) Korm. rendeletben (a továbbiakban: jogcímrendelet) foglaltaknak megfelelően a jelen Szerződés alapján nyújtott támogatásból 291 313 901 Ft, nem minősül az EUMSZ 107. cikk (1) bekezdése szerint állami támogatásnak.*

*helyett*

**A 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X.10.) Korm. rendeletben (a továbbiakban: jogcímrendelet) foglaltaknak megfelelően a jelen Szerződés alapján nyújtott támogatásból 293 285 517 Ft, azaz kettőszázkilencvenhárommillió-kettőszáznyolcvanötezer-ötszáztizenhét forint nem minősül az EUMSZ 107. cikk (1) bekezdése szerint állami támogatásnak.**

Kérem a tisztelt Képviselő-testületet, hogy fogadja el a határozat-tervezet 1. mellékletét képező Támogatási Szerződés 3. sz. módosítását.

Tiszavasvári, 2021. augusztus 11.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2021. (VIII.12.) Kt. számú**

**határozata**

**A TOP-2.1.2-15-SB1-2017-00028 azonosítószámú**

**„Zöld városközpont kialakítása Tiszavasváriban” című pályázat**

**Támogatási Szerződésének 3. számú módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** Elfogadja a Pénzügyminisztérium Regionális Fejlesztési Operatív Programok Irányító Hatóság, mint Támogató képviseletében eljáró Magyar Államkincstár Szabolcs-Szatmár-Bereg Megyei Igazgatósága, mint közreműködő szervezet által IKT-2017-615-I1-00005625/0000092 iktatószámon kiállított Támogatási Szerződés 3. sz. módosítását a „Zöld városközpont kialakítása Tiszavasváriban” cél érdekében a határozat 1. mellékletében foglalt tartalommal.

**Határidő**: Azonnal **Felelős:** Szőke Zoltán polgármester